ΑΠΟΦΑΣΕΙΣ
Αριθμ. 10833
Τροποποίηση του Προγράμματος Μεταπτυχιακών Σπουδών (Π.Μ.Σ.) με τίτλο «Οικονομική Επι-
στήμη» του Τμήματος Οικονομικών Επιστημών
της Σχολής Οικονομικών και Διοικητικών Επιστημών του Πανεπιστημίου Ιωαννίνων, σύμφωνα με
τις διατάξεις του ν. 4957/2022.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ
Έχοντας υπόψη:
1. Το π.δ. 746/1970 «Περί Ιδρύσεως Πανεπιστημίου εν
Ιωαννίνοις» (Α’ 267).
2. Το π.δ. 105/2013 «Μετονομασία Τμήματος και ίδρυση-συγκρότηση, κατάργηση και ανασυγκρότηση Σχο-
λών στο Πανεπιστήμιο Ιωαννίνων» (Α’ 137).
3. Τις διατάξεις του ν. 4559/2018 «Πανεπιστήμιο Ιωαννίνων, Ιόνιο Πανεπιστήμιο και άλλες διατάξεις» (Α’ 142).
4. Την υπ’ αρ. 8501/21-12-2022 (Υ.Ο.Δ.Δ. 1201) διαπιστωτική πράξη εκλογής Πρύτανη του Πανεπιστημίου
Ιωαννίνων.
5. Την υπ’ αρ. 9717/18-1-2023 (Υ.Ο.Δ.Δ. 54) απόφαση
ορισμού των Αντιπρυτάνεων του Πανεπιστημίου Ιωαννίνων.
6. Την υπ’ αρ. 9716/23-01-2023 (Β’ 361) απόφαση καθορισμού του τομέα ευθύνης, μεταβίβασης των επιμέρους
αρμοδιοτήτων στους τέσσερις (4) Αντιπρυτάνεις του
Πανεπιστημίου Ιωαννίνων και καθορισμού της σειράς
αναπλήρωσης της Πρυτάνεως.
7. Τις διατάξεις του ν. 3374/2005 «Διασφάλιση της ποιότητας στην ανώτατη εκπαίδευση. Σύστημα μεταφοράς
και συσσώρευσης πιστωτικών μονάδων - Παράρτημα
διπλώματος» (Α’ 189).
8. Τις διατάξεις του άρθρου 16 του ν. 4957/2022 (Α’ 141).
9. Τις διατάξεις του Κεφαλαίου Θ’ «Οργάνωση και Λειτουργία Προγραμμάτων Δεύτερου και Τρίτου Κύκλου
Σπουδών» του ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας,
της λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» (Α’ 141) και ιδίως τα άρθρα 79 έως και 89, καθώς και τα άρθρα 418 και 455 του
ιδίου ως άνω νόμου.
10. Την υπό στοιχεία 135557/Ζ1/1-11-2022 εγκύκλιο
του Υπουργείου Παιδείας και Θρησκευμάτων «Εφαρμογή των διατάξεων του ν. 4957/2022 “Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις” για την οργάνωση και
λειτουργία προγραμμάτων μεταπτυχιακών σπουδών με
λοιπά θέματα» (ΑΔΑ: 6ΧΨΖ46ΜΤΛΗ-ΤΧΔ).
11. Την υπό στοιχεία 18137/Ζ1/16-2-2023 κοινή
υπουργική απόφαση «Καθορισμός των προϋποθέσεων και της διαδικασίας οργάνωσης Προγραμμάτων
Μεταπτυχιακών Σπουδών με μεθόδους εξ αποστάσεως Εκπαίδευσης στα Ανώτατα Εκπαιδευτικά Ιδρύματα
(Α.Ε.Ι.)» (Β’ 1079).
12. Το Κεφάλαιο Γ’ του Μέρους Γ’ του ν. 5029/2023
«“Ζούμε Αρμονικά Μαζί - Σπάμε τη Σιωπή”: Ρυθμίσεις
για την πρόληψη και αντιμετώπιση της βίας και του εκφοβισμού στα σχολεία και άλλες διατάξεις» (Α’ 55).
13. Την υπ’ αρ. 9943/20.1.2023 απόφαση της Συγκλήτου (συν. αρ. 1142/18.1.2023) «Συγκρότηση Επιτροπής
Μεταπτυχιακών Σπουδών Πανεπιστημίου Ιωαννίνων
σύμφωνα με το άρθρο  79 του ν.  4957/2022» (ΑΔΑ:
6ΕΥΝ4669Β7Η-ΗΝΝ).
14. Τον Κανονισμό Προγραμμάτων Μεταπτυχιακών Σπουδών του Πανεπιστημίου Ιωαννίνων (υπ’ αρ.
22171/28-7-2023 (Β’ 4942) απόφαση της Συγκλήτου).
15. Την υπ’ αρ.16233/27-4-2022 απόφαση της Συγκλήτου «Ίδρυση Προγράμματος Μεταπτυχιακών Σπουδών
(Π.Μ.Σ.) με τίτλο “Οικονομική Επιστήμη” στο Τμήμα
Οικονομικών Επιστημών της Σχολής Οικονομικών και
Διοικητικών Επιστημών του Πανεπιστημίου Ιωαννίνων
και έγκριση του Κανονισμού Μεταπτυχιακών Σπουδών»
(Β’ 2277).
16. Την εισήγηση της Συνέλευσης του Τμήματος
Οικονομικών Επιστημών στην υπ’ αρ. 85/20-12-2023
συνεδρία της, η οποία αφορά στην τροποποίηση του
Π.Μ.Σ.
17. Την εισήγηση/έκφραση γνώμης της Επιτροπής Μεταπτυχιακών Σπουδών του Πανεπιστημίου Ιωαννίνων
στην υπ’ αρ. 31/12-1-2024 συνεδρία της κατά τα προβλεπόμενα της παρ. 2 του άρθρου 79 του ν. 4957/2022.
18. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού,
αποφασίζουμε:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
2 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 810
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 810/02.02.2024
Την τροποποίηση της υπ’  αρ. 16233/27-4-2022
(Β’ 2277) απόφασης της Συγκλήτου του Πανεπιστημίου
Ιωαννίνων, η οποία αφορά στο Πρόγραμμα Μεταπτυχιακών Σπουδών του Τμήματος Οικονομικών Επιστημών
με τίτλο «Οικονομική Επιστήμη», σύμφωνα με τις διατάξεις του ν. 4957/2022 και τον Κανονισμό Προγραμ-
μάτων Μεταπτυχιακών Σπουδών του Πανεπιστημίου
Ιωαννίνων (Β’ 4942/2023) και την αντικατάστασή της,
ως ακολούθως:
Άρθρο 1
Γενικές Διατάξεις
Το Τμήμα Οικονομικών Επιστημών συνεχίζει την οργάνωση και λειτουργία του Προγράμματος Μεταπτυχιακών
Σπουδών (Π.Μ.Σ.) με τίτλο «Οικονομική Επιστήμη» και
δύο ειδικεύσεις: α) «Οικονομετρία και Ανάλυση Δεδομένων» και β) «Οικονομική Ανάλυση και Πολιτική», το οποίο
ιδρύθηκε με την υπ’ αρ. 16233/2022 (Β’ 2277) απόφαση
της Συγκλήτου του Πανεπιστημίου Ιωαννίνων, σύμφωνα
με τις κείμενες διατάξεις.
Η απόδοση του τίτλου του Π.Μ.Σ. στην αγγλική γλώσσα είναι: «Master of Science (M.Sc.) in Economics» και των
ειδικεύσεων: α) «Econometrics and Data Analysis» και β)
«Economic Analysis and Policy».
Άρθρο 2
Γνωστικό Αντικείμενο - Σκοπός
Το Π.Μ.Σ. στην «Οικονομική Επιστήμη» έχει ως αντικείμενο την παροχή υψηλού επιπέδου μεταπτυχιακής
εκπαίδευσης στην οικονομική επιστήμη. Σκοπός του
Π.Μ.Σ. είναι η κατάρτιση επιστημόνων ικανών να ανταποκριθούν στις μεταβαλλόμενες ανάγκες της αγοράς
εργασίας και της οικονομίας γενικότερα, καθώς και να
συμβάλουν, μέσω της έρευνας και της εξειδίκευσης, στην
προαγωγή της οικονομικής επιστήμης.
Στο πλαίσιο των σύγχρονων εξελίξεων στον τομέα της
οικονομίας, λειτουργεί το Π.Μ.Σ. με τίτλο «Οικονομική
Επιστήμη» με δύο (2) ειδικεύσεις: (α) Οικονομετρία και
Ανάλυση Δεδομένων, και (β) Οικονομική Ανάλυση και
Πολιτική.
Tο Π.Μ.Σ. στην «Οικονομική Επιστήμη» εμβαθύνει στο
γνωστικό αντικείμενο του Τμήματος που είναι η ανάλυση
του οικονομικού περιβάλλοντος. Ο βασικός στόχος του
Π.Μ.Σ. είναι να επιμορφώσει ερευνητές και μελλοντικά στελέχη επιχειρήσεων, παρέχοντάς τους σύγχρονες
γνώσεις στην οικονομετρική και οικονομική ανάλυση. Οι
απόφοιτοι του Π.Μ.Σ. θα είναι σε θέση να κατανοούν το
οικονομικό περιβάλλον, να αναλύουν και να ερμηνεύουν
την οικονομική πολιτική και να εξηγούν τη συμπεριφορά
των οικονομούντων ατόμων. Το Π.Μ.Σ. απευθύνεται σε
πτυχιούχους που επιθυμούν είτε να συνεχίσουν τις σπουδές τους σε διδακτορικό επίπεδο, είτε να απασχοληθούν
ως ερευνητές σε εγχώριους και διεθνείς οργανισμούς ή
ως στελέχη επιχειρήσεων.
Άρθρο 3
Όργανα Διοίκησης του Π.Μ.Σ.
Για την ίδρυση, οργάνωση και λειτουργία του Π.Μ.Σ.
αρμόδια όργανα είναι τα εξής:
α) Η Σύγκλητος του Πανεπιστημίου Ιωαννίνων,
β) η Συνέλευση του Τμήματος Οικονομικών Επιστημών,
γ) η Συντονιστική Επιτροπή (Σ.Ε.) του Π.Μ.Σ.,
δ) η Επιτροπή Μεταπτυχιακών Σπουδών του Πανεπιστημίου Ιωαννίνων,
ε) ο Διευθυντής του Π.Μ.Σ.
Άρθρο 4
Μεταπτυχιακοί Τίτλοι
Το Π.Μ.Σ. «Οικονομική Επιστήμη» του Τμήματος Οικονομικών Επιστημών του Πανεπιστημίου Ιωαννίνων
απονέμει:
Δίπλωμα Μεταπτυχιακών Σπουδών (Δ.Μ.Σ.) με τίτλο:
«Οικονομική Επιστήμη» σε δύο (2) ειδικεύσεις:
1. «Οικονομετρία και Ανάλυση Δεδομένων»,
2. «Οικονομική Ανάλυση και Πολιτική».
Άρθρο 5
Κατηγορίες Πτυχιούχων
Στο Π.Μ.Σ. γίνονται δεκτοί κάτοχοι τίτλου του πρώτου κύκλου σπουδών Α.Ε.Ι., της ημεδαπής ή ομοταγών
ιδρυμάτων της αλλοδαπής σύμφωνα με τις διατάξεις του
ν. 4957/2022, όπως αυτές εξειδικεύονται στον Κανονισμό
Μεταπτυχιακών Σπουδών του Π.Μ.Σ.
Άρθρο 6
Χρονική Διάρκεια Φοίτησης
Η διάρκεια φοίτησης στο Π.Μ.Σ. είναι τρία (3) ακαδημαϊκά εξάμηνα, τα οποία αντιστοιχούν συνολικά σε ενε-
νήντα (90) πιστωτικές μονάδες (ECTS). Το Π.Μ.Σ. ξεκινά
το χειμερινό εξάμηνο εκάστου ακαδημαϊκού έτους.
Άρθρο 7
Γλώσσα διδασκαλίας
Η γλώσσα διδασκαλίας είναι είτε η ελληνική είτε η
αγγλική. Η συγγραφή της μεταπτυχιακής διπλωματικής
διατριβής μπορεί να γίνει, είτε στην ελληνική, είτε στην
αγγλική γλώσσα.
Άρθρο 8
Πρόγραμμα Μαθημάτων
Τα μαθήματα, η διδακτική και ερευνητική απασχόληση
και οι κάθε είδους εκπαιδευτικές και ερευνητικές δραστηριότητες ορίζονται ως εξής:
Πρόγραμμα Μαθημάτων [90 ECTS]
Για την ολοκλήρωση του προγράμματος συνολικού
αριθμού 90 ECTS και την απονομή του Διπλώματος
Μεταπτυχιακών Σπουδών απαιτείται η υποχρεωτική
παρακολούθηση οκτώ (8) μαθημάτων κορμού και έξι
(6) μαθημάτων επιλογής κατά τη διάρκεια των δύο (2)
πρώτων εξαμήνων. Στο 3ο εξάμηνο κάθε μεταπτυχιακός φοιτητής εκπονεί υπό την καθοδήγηση του επι-
βλέποντος μέλους ΔΕΠ Διπλωματική Διατριβή η οποία
αντιστοιχεί σε τριάντα (30) ECTS, σύμφωνα με τα όσα
ορίζονται στον Κανονισμό Μεταπτυχιακών Σπουδών
του Π.Μ.Σ.
Το σύνολο των πιστωτικών μονάδων ECTS που απαιτούνται για την απονομή του Διπλώματος Μεταπτυχια-
κών Σπουδών είναι ενενήντα (90).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 810/02.02.2024
Πριν την έναρξη της ακαδημαϊκής περιόδου, καθορίζεται από τη Συνέλευση του Τμήματος ο προσφερόμενος
αριθμός μαθημάτων επιλογής.
Το αναλυτικό πρόγραμμα μαθημάτων, μαζί με τις ώρες
διδασκαλίας ανά εβδομάδα και τον αριθμό των πιστωτικών μονάδων (ECTS), παρατίθεται παρακάτω:
1ο Εξάμηνο (Υποχρεωτικά Μαθήματα και για τις δύο
ειδικεύσεις)
Προσφερόμενα
μαθήματα
Εβδομάδες/
ώρες ανά
εβδομάδα
ECTS ανά
μάθημα
Μακροοικονομική Ι
6/4
Μακροοικονομική ΙΙ
6/4
Μικροοικονομική Ι
6/4
Μικροοικονομική ΙΙ
6/4
Οικονομετρία Ι
6/4
Οικονομετρία ΙΙ
6/4
Εφαρμοσμένα
Μαθηματικά
6/4
Ερευνητική Μεθοδολογία
3/4
2ο Εξάμηνο - Ειδίκευση «Οικονομετρία και Ανάλυση
Δεδομένων» (Επιλογή 6 μαθημάτων από τα παρακάτω)
Προσφερόμενα μαθήματα
Εβδομάδες/
ώρες ανά
εβδομάδα
ECTS ανά
μάθημα
Μακροοικονομετρία
6/4
Μικροοικονομετρία
6/4
Υπολογιστικές Μέθοδοι
στην Οικονομετρία
6/4
Χρηματοοικονομική
Οικονομετρία
6/4
Θεωρία Παιγνίων
6/4
Ευφυείς Μέθοδοι
Ποσοτικής Ανάλυσης
6/4
Πειραματικά Οικονομικά
6/4
Υπολογιστικές Μέθοδοι
στα Δυναμικά Οικονομικά
6/4
Στοχαστική Προσομοίωση
6/4
Επιχειρησιακή Έρευνα και
Λήψη Αποφάσεων
6/4
Μαθηματικά των
Χρηματαγορών
6/4
Ανάλυση Μεγάλων
Δεδομένων
6/4
Χρηματοοικονομικές
Επενδύσεις
6/4
Δυνατότητα επιλογής έως
και δύο (2) μαθημάτων
από την ειδίκευση
«Οικονομική Ανάλυση και
Πολιτική»
2ο Εξάμηνο - Ειδίκευση «Οικονομική Ανάλυση και Πολιτική» (Επιλογή 6 μαθημάτων από τα παρακάτω)
Προσφερόμενα μαθήματα
Εβδομάδες/
ώρες ανά
εβδομάδα
ECTS ανά
μάθημα
Διεθνές Εμπόριο
6/4
Οικονομικά της Εργασίας
6/4
Δημόσια Οικονομικά
6/4
Οικονομική Μεγέθυνση
6/4
Ιστορία Οικονομικών
Θεωριών
6/4
Οικονομική Πολιτική
6/4
Οικονομική Ανάπτυξη
6/4
Διεθνείς Νομισματικές
Σχέσεις
6/4
Οικονομικά των
Ανθρωπίνων Πόρων
6/4
Οικονομικά του
Περιβάλλοντος
6/4
Βιομηχανική Οργάνωση
6/4
Οικονομικά της Υγείας
6/4
Πολιτική Οικονομία
6/4
Εφαρμοσμένη Οικονομική
6/4
Θεωρία Καταναλωτή
6/4
Εφαρμοσμένη
Μικροοικονομική
6/4
Εφαρμοσμένη
Οικονομετρία
6/4
Υπολογιστικά Οικονομικά
6/4
Δυνατότητα επιλογής έως
και δύο (2) μαθημάτων
από την ειδίκευση
«Οικονομετρία και
Ανάλυση Δεδομένων»
3ο Εξάμηνο (κοινό και για τις δύο ειδικεύσεις)
Προσφερόμενα
μαθήματα
Εβδομάδες/
ώρες ανά
εβδομάδα
ECTS ανά
μάθημα
Εκπόνηση και
Υποστήριξη της
Μεταπτυχιακής
Διπλωματικής
Διατριβής
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 810/02.02.2024
Άρθρο 9
Αριθμός Εισακτέων
Ο αριθμός εισακτέων στο Π.Μ.Σ. ορίζεται κατ’ ανώτατο
όριο σε τριάντα (30) συνολικά κατ’ έτος.
Άρθρο 10
Προσωπικό
Στο Π.Μ.Σ. θα απασχοληθούν μέλη ΔΕΠ του Τμήματος Οικονομικών Επιστημών καθώς και μέλη ΔΕΠ άλ-
λων Τμημάτων του Πανεπιστημίου Ιωαννίνων ή άλλων
Πανεπιστημίων της ημεδαπής ή της αλλοδαπής. Επίσης,
στο Π.Μ.Σ. μπορούν να απασχοληθούν κατηγορίες διδασκόντων σύμφωνα με τις διατάξεις του ν. 4957/2022
και όπως προβλέπεται στο άρθρο 4 «Διδάσκοντες» του
Κανονισμού Προγραμμάτων Μεταπτυχιακών Σπουδών
του Πανεπιστημίου Ιωαννίνων (Β’ 4942/2023).
Άρθρο 11
Υλικοτεχνική υποδομή
Για το Π.Μ.Σ. θα χρησιμοποιηθεί η υπάρχουσα υλικοτεχνική υποδομή του Τμήματος Οικονομικών Επιστημών.
Άρθρο 12
Διάρκεια Λειτουργίας
Το Π.Μ.Σ. θα λειτουργεί έως και το ακαδημαϊκό έτος
2027-2028.
Το Πρόγραμμα υπόκειται σε αξιολόγηση, σύμφωνα με
τις διατάξεις του ν. 4957/2022, με δυνατότητα συνέχισης
της λειτουργίας του και μετά την πάροδο της πενταετίας
από την τροποποίησή του (ακαδημαϊκό έτος 2023-2024).
Άρθρο 13
Προϋπολογισμός Λειτουργίας
1. Το ετήσιο κόστος λειτουργίας του Π.Μ.Σ. ανέρχεται
στο ποσό των €6.000, το οποίο αναλύεται ως εξής:
Δαπάνες εξοπλισμού και δαπάνες
λογισμικού
€1.000,00
Δαπάνες αναλωσίμων
€500,00
Δαπάνες μετακινήσεων διδασκόντων
του Π.Μ.Σ.
€1.000,00
Αμοιβές έκτακτου διδακτικού
προσωπικού του Α.Ε.Ι. που συμμετέχει
στην οργάνωση του Π.Μ.Σ.
€1.500,00
Αμοιβές διδασκαλίας προσωπικού του
ν. 4957/2022
€1.000,00
Λοιπές δαπάνες (έξοδα δημοσιότηταςπροβολής, αγοράς εκπαιδευτικού
υλικού, οργάνωσης συνεδρίου,
δαπάνες εργασιών πεδίου)
€1.000,00
ΣΥΝΟΛΟ
€6.000,00
2. Δεν προβλέπονται τέλη φοίτησης.
3. Σύμφωνα με το άρθρο 84 του ν. 4957/2022, οι πόροι
του Προγράμματος Μεταπτυχιακών Σπουδών (Π.Μ.Σ.)
δύνανται να προέρχονται από:
α) Δωρεές, χορηγίες και πάσης φύσεως οικονομικές
ενισχύσεις, β) κληροδοτήματα, γ) πόρους από ερευνητικά έργα ή προγράμματα, δ) ιδίους πόρους του Ανώτα-
του Εκπαιδευτικού Ιδρύματος (Α.Ε.Ι.) και ε) τον κρατικό
προϋπολογισμό ή το πρόγραμμα δημοσίων επενδύσεων.
Άρθρο 14
Μεταβατικές Διατάξεις
Οι φοιτητές που πραγματοποίησαν την εγγραφή τους
και άρχισαν τη φοίτησή τους στο Π.Μ.Σ. μέχρι και το ακαδημαϊκό έτος 2022-2023 συνεχίζουν και ολοκληρώνουν
το Πρόγραμμα, σύμφωνα με τις ισχύουσες διατάξεις.
Η λειτουργία του Π.Μ.Σ. «Οικονομική Επιστήμη» διέπεται από τις ρυθμίσεις του παρόντος Κανονισμού, του
Κανονισμού Προγραμμάτων Μεταπτυχιακών Σπουδών
του Πανεπιστημίου Ιωαννίνων και της ισχύουσας νομοθεσίας.
Όσα θέματα δεν ρυθμίζονται από τον παρόντα Κανονισμό του Π.Μ.Σ., ρυθμίζονται από τον Κανονισμό
Προγραμμάτων Μεταπτυχιακών Σπουδών του Πανεπιστημίου Ιωαννίνων και με απόφαση της Συνέλευσης
του Τμήματος, ύστερα από εισήγηση της Σ.Ε. του Π.Μ.Σ.
ΚΑΝΟΝΙΣΜΟΣ ΜΕΤΑΠΤΥΧΙΑΚΩΝ ΣΠΟΥΔΩΝ
ΤΟΥ Π.Μ.Σ. ΜΕ ΤΙΤΛΟ: «ΟΙΚΟΝΟΜΙΚΗ ΕΠΙΣΤΗΜΗ»
ΤΟΥ ΤΜΗΜΑΤΟΣ ΟΙΚΟΝΟΜΙΚΩΝ ΕΠΙΣΤΗΜΩΝ
ΤΗΣ ΣΧΟΛΗΣ ΟΙΚΟΝΟΜΙΚΩΝ ΚΑΙ ΔΙΟΙΚΗΤΙΚΩΝ
ΕΠΙΣΤΗΜΩΝ ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ
Άρθρο 1
Μεταπτυχιακοί Τίτλοι
Το Π.Μ.Σ. «Οικονομική Επιστήμη» του Τμήματος Οικονομικών Επιστημών του Πανεπιστημίου Ιωαννίνων
απονέμει:
Δίπλωμα Μεταπτυχιακών Σπουδών (Δ.Μ.Σ.) με τίτλο:
«Οικονομική Επιστήμη» σε δύο (2) ειδικεύσεις:
1. «Οικονομετρία και Ανάλυση Δεδομένων»,
2. «Οικονομική Ανάλυση και Πολιτική».
Με απόφαση της Συνέλευσης του Τμήματος Οικονομικών Επιστημών, και στην περίπτωση μη ικανοποιητικού
αριθμού αιτήσεων ή μηδενικών αιτήσεων σε μία από τις
δύο ειδικεύσεις, δύναται μία από τις δύο ειδικεύσεις να
μην πραγματοποιηθεί εντός ενός ακαδημαϊκού έτους.
Άρθρο 2
Όργανα Διοίκησης του Π.Μ.Σ. - Αρμοδιότητες
Για την ίδρυση, οργάνωση και λειτουργία του Π.Μ.Σ.
αρμόδια όργανα είναι τα εξής:
α) Η Σύγκλητος του Πανεπιστημίου Ιωαννίνων,
β) η Συνέλευση του Τμήματος Οικονομικών Επιστημών,
γ) η Συντονιστική Επιτροπή (Σ.Ε.) του Π.Μ.Σ.,
δ) η Επιτροπή Μεταπτυχιακών Σπουδών του Πανεπιστημίου Ιωαννίνων,
ε) ο Διευθυντής του Π.Μ.Σ.
Αρμοδιότητες:
1) Η Σύγκλητος έχει τις ακόλουθες αρμοδιότητες:
α) Συγκροτεί την Επιτροπή Μεταπτυχιακών Σπουδών
του Ιδρύματος,
β) εγκρίνει την ίδρυση Προγράμματος Μεταπτυχιακών
Σπουδών (Π.Μ.Σ.) ή την τροποποίηση της απόφασης
ίδρυσης του Π.Μ.Σ.,
γ) εγκρίνει την παράταση της χρονικής διάρκειας της
λειτουργίας των Π.Μ.Σ.,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 810/02.02.2024
δ) συγκροτεί την Επιτροπή Προγράμματος Σπουδών,
σε περίπτωση διατμηματικών, διιδρυματικών, κοινών,
κοινών διεθνών διιδρυματικών ή επαγγελματικών Π.Μ.Σ.,
ε) αποφασίζει την κατάργηση των Π.Μ.Σ. που προσφέρονται από το Α.Ε.Ι.,
στ) ασκεί όσες αρμοδιότητες σχετικά με τα Π.Μ.Σ. δεν
ανατίθενται από τον νόμο ειδικώς σε άλλα Όργανα.
2) Η Συνέλευση του Τμήματος είναι αρμόδια για την
οργάνωση, διοίκηση και διαχείριση του Π.Μ.Σ. και ιδίως:
α) Εισηγείται στη Σύγκλητο διά της Επιτροπής Μεταπτυχιακών Σπουδών την αναγκαιότητα ίδρυσης/τροπο-
ποίησης Π.Μ.Σ., καθώς και την παράταση της διάρκειας
του Π.Μ.Σ.,
β) ορίζει τον/την Διευθυντή/τρια και τα μέλη της Συντονιστικής Επιτροπής κάθε Π.Μ.Σ. του Τμήματος,
γ) εισηγείται εκπροσώπους για τον ορισμό των Επιτροπών Προγραμμάτων Σπουδών των Δ.Π.Μ.Σ. στα οποία
συμμετέχει το Τμήμα,
δ) συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών/τριών
και εγκρίνει την εγγραφή αυτών στο Π.Μ.Σ.,
ε) αναθέτει το διδακτικό έργο στους διδάσκοντες του
Π.Μ.Σ. και δύναται να αναθέτει επικουρικό διδακτικό
έργο του Π.Μ.Σ. στους υποψήφιους διδάκτορες του Τμήματος ή της Σχολής, υπό την επίβλεψη διδάσκοντος του
Π.Μ.Σ.,
στ) συγκροτεί εξεταστικές επιτροπές για την εξέταση
των μεταπτυχιακών διπλωματικών διατριβών των μεταπτυχιακών φοιτητών/τριών και ορίζει τον επιβλέποντα
ανά διατριβή,
ζ) διαπιστώνει την επιτυχή ολοκλήρωση της φοίτησης
προκειμένου να απονεμηθεί ο τίτλος του Π.Μ.Σ.,
η) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
θ) αναθέτει σε μεταπτυχιακούς φοιτητές τη διεξαγωγή
επικουρικού διδακτικού έργου σε προγράμματα σπουδών πρώτου κύκλου σπουδών του Τμήματος,
ι) ασκεί κάθε άλλη νόμιμη αρμοδιότητα.
Με απόφαση της Συνέλευσης του Τμήματος οι αρμοδιότητες των περ. δ) και στ) δύναται να μεταβιβάζονται
στη Σ.Ε. του Π.Μ.Σ.
3) Η Συντονιστική Επιτροπή:
Η Σ.Ε. αποτελείται από τον/την Διευθυντή/ντρια του
Π.Μ.Σ. και τέσσερα (4) μέλη Διδακτικού Ερευνητικού
Προσωπικού (Δ.Ε.Π.) του Τμήματος ή των συνεργαζόμενων Τμημάτων της ημεδαπής ή αλλοδαπής ή Ερευνη-
τές Α’ ή Β’ βαθμίδας των συνεργαζόμενων ερευνητικών
φορέων ή μόνιμα μέλη, κάτοχοι διδακτορικού, άλλων
συνεργαζόμενων φορέων της ημεδαπής ή αλλοδαπής,
που έχουν συναφές γνωστικό αντικείμενο με αυτό του
Π.Μ.Σ. και προσφέρουν διδακτικό έργο στο Π.Μ.Σ. Τα
μέλη της Σ.Ε. καθορίζονται με απόφαση της Συνέλευσης
του Τμήματος που οργανώνει το Π.Μ.Σ. ή της Επιτροπής
Προγράμματος Σπουδών στην περίπτωση διατμηματικού, διιδρυματικού, κοινού, κοινού διεθνούς διιδρυμα-
τικού ή επαγγελματικού Π.Μ.Σ.
Η Σ.Ε. είναι αρμόδια για την παρακολούθηση και τον
συντονισμό της λειτουργίας του προγράμματος και
ιδίως:
α) Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το Π.Μ.Σ. διαθέτει πόρους, και εισηγείται την έγκρισή του προς την
Επιτροπή Ερευνών του Ειδικού Λογαριασμού Κονδυλίων
Έρευνας (Ε.Λ.Κ.Ε.),
β) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση του Τμήματος,
γ) εγκρίνει τη διενέργεια δαπανών του Π.Μ.Σ.,
δ) εγκρίνει τη χορήγηση υποτροφιών, ανταποδοτικών ή μη, σύμφωνα με όσα ορίζονται στην απόφαση
ίδρυσης του Π.Μ.Σ. και τον Κανονισμό μεταπτυχιακών
σπουδών,
ε) εισηγείται προς τη Συνέλευση του Τμήματος την κατανομή του διδακτικού έργου, καθώς και την ανάθεση
διδακτικού έργου στους διδάσκοντες του Π.Μ.Σ. (στις
κατηγορίες του άρθρου 83 του ν. 4957/2022),
στ) εισηγείται προς τη Συνέλευση του Τμήματος την
πρόσκληση Επισκεπτών Καθηγητών για την κάλυψη διδακτικών αναγκών του Π.Μ.Σ.,
ζ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση του Τμήματος,
η) εισηγείται προς τη Συνέλευση του Τμήματος την
ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών.
4) Επιτροπή Μεταπτυχιακών Σπουδών του Ιδρύματος:
Η Επιτροπή Μεταπτυχιακών Σπουδών συγκροτείται με
απόφαση της Συγκλήτου κατόπιν πρότασης των Κοσμητειών των Σχολών του Ιδρύματος και αποτελείται από ένα
(1) μέλος Διδακτικού Ερευνητικού Προσωπικού (Δ.Ε.Π.)
από κάθε Σχολή, ένα (1) μέλος που προέρχεται από τις
κατηγορίες μελών Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού
(Ε.ΔΙ.Π.), και Ειδικού Τεχνικού Εργαστηριακού Προσωπικού (Ε.Τ.Ε.Π.) του Ιδρύματος και τον Αντιπρύτανη, που
είναι αρμόδιος για ακαδημαϊκά θέματα, ως Πρόεδρο.
Τα μέλη της Επιτροπής έχουν εμπειρία στην οργάνωση
και συμμετοχή σε προγράμματα σπουδών δεύτερου
κύκλου σπουδών. Η θητεία της Επιτροπής είναι δύο (2)
ακαδημαϊκά έτη.
Αρμοδιότητα της Επιτροπής είναι:
α) Η υποβολή γνώμης προς τη Σύγκλητο του Ιδρύματος για την ίδρυση νέων προγραμμάτων μεταπτυχιακών
σπουδών ή την τροποποίηση των ήδη λειτουργούντων
προγραμμάτων μεταπτυχιακών σπουδών, μετά την αξιολόγηση των αιτημάτων των Συνελεύσεων των Τμημά-
των για την ίδρυση νέων προγραμμάτων μεταπτυχιακών
σπουδών, των σχετικών εκθέσεων σκοπιμότητας και βιωσιμότητάς τους και την κοστολόγηση της λειτουργίας
του Π.Μ.Σ., καθώς και η δυνατότητα αναπομπής τους,
αν η εισήγηση δεν είναι επαρκώς αιτιολογημένη ή οι
συνοδευτικές εκθέσεις δεν είναι πλήρεις,
β) η κατάρτιση σχεδίου Κανονισμού για προγράμματα
δεύτερου και τρίτου κύκλου σπουδών του Ιδρύματος και
η υποβολή του προς τη Σύγκλητο,
γ) η εκπόνηση πρότυπου σχεδίου Κανονισμού λειτουργίας Π.Μ.Σ.,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 810/02.02.2024
δ) ο έλεγχος της τήρησης των Κανονισμών λειτουργίας
των Π.Μ.Σ.,
ε) η παρακολούθηση της εφαρμογής της νομοθεσίας,
του Κανονισμού και των αποφάσεων των οργάνων διοίκησης του Ιδρύματος από τα Π.Μ.Σ.,
στ) η παρακολούθηση της εφαρμογής της διαδικασίας απαλλαγής από την υποχρέωση καταβολής τελών
φοίτησης.
Οι γενικές αρχές και η διαδικασία σύμφωνα με τις οποίες λειτουργεί η Επιτροπή είναι οι ακόλουθες:
α) Η Διεύθυνση Εκπαίδευσης του Πανεπιστημίου
Ιωαννίνων διαβιβάζει ηλεκτρονικά σε όλα τα μέλη της
Επιτροπής την εισήγηση του Τμήματος και τα λοιπά απαιτούμενα έγγραφα για την ίδρυση/τροποποίηση Π.Μ.Σ.
Σχολής/Τμήματος.
β) Ο αρμόδιος εκπρόσωπος Σχολής εισηγείται σχετικά λαμβάνοντας υπόψη τις διατάξεις του νόμου. Η
εισήγηση πρέπει να έχει τη μορφή που ο εισηγητής
κρίνει προσφορότερη για την παρουσίαση και εκτίμηση του Προγράμματος. Συγκεκριμένα, χρήσιμο είναι
να καλύπτονται τα ακόλουθα σημεία: έννοια ίδρυσης/
τροποποίησης του Π.Μ.Σ., τίτλος Π.Μ.Σ., αναφορά σε
τυχόν προηγούμενο πρόγραμμα, διάρκεια σπουδών,
στοιχεία σχέσης/αλληλεπικάλυψης με άλλα Π.Μ.Σ. του
Πανεπιστημίου Ιωαννίνων, στοιχεία για προϋπολογισμό
και τέλη φοίτησης. Στη συνέχεια, η εισήγηση διαβιβάζεται πριν από τη συνεδρίαση σε όλα τα μέλη της
Επιτροπής.
γ) Η Επιτροπή συνεδριάζει σε τακτά χρονικά διαστήματα προκειμένου να διεκπεραιώνεται το ταχύτερο δυ-
νατόν η διαδικασία ίδρυσης/τροποποίησης Π.Μ.Σ.
5) Διευθυντής/τρια του Π.Μ.Σ.:
Ο/Η Διευθυντής/τρια του Π.Μ.Σ. προέρχεται από τα
μέλη Δ.Ε.Π. του Τμήματος κατά προτεραιότητα βαθμίδας
Καθηγητή ή Αναπληρωτή Καθηγητή, είναι διδάσκων/
ουσα στο Π.Μ.Σ. και ορίζεται με απόφαση της Συνέλευσης του Τμήματος για διετή θητεία, με δυνατότητα ανα-
νέωσης χωρίς περιορισμό.
Ο/Η Διευθυντής/τρια του Π.Μ.Σ. έχει τις ακόλουθες
αρμοδιότητες:
α) Προεδρεύει της Σ.Ε., καθώς και της Επιτροπής Προγράμματος Σπουδών, συντάσσει την ημερήσια διάταξη-
και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση
και λειτουργία του Π.Μ.Σ. προς τη Συνέλευση του Τμήματος ή την Επιτροπή Προγράμματος Σπουδών,
γ) εισηγείται προς τη Σ.Ε. και τα λοιπά όργανα του
Π.Μ.Σ. και του Ιδρύματος θέματα σχετικά με την αποτελεσματική λειτουργία του Π.Μ.Σ.,
δ) είναι Επιστημονικός/ή Υπεύθυνος/η του προγράμματος σύμφωνα με το άρθρο 234 του ν. 4957/2022 και
ασκεί τις αντίστοιχες αρμοδιότητες,
ε) παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
μεταπτυχιακών προγραμμάτων σπουδών, καθώς και
την παρακολούθηση εκτέλεσης του προϋπολογισμού
του Π.Μ.Σ.,
στ) ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του Π.Μ.Σ.
Ο/Η Διευθυντής/τρια του Π.Μ.Σ., καθώς και τα μέλη
της Σ.Ε. και της Επιτροπής Προγράμματος Σπουδών δεν
δικαιούνται αμοιβής ή οιασδήποτε αποζημίωσης για την
εκτέλεση των αρμοδιοτήτων που τους ανατίθενται και
σχετίζεται με την εκτέλεση των καθηκόντων τους.
Άρθρο 3
Διαδικασία Εισαγωγής Φοιτητών
Ο αριθμός των μεταπτυχιακών φοιτητών για την επόμενη ακαδημαϊκή περίοδο καθορίζεται από τη Συνέ-
λευση ύστερα από τεκμηριωμένη πρόταση της Σ.Ε. στη
βάση της εξέτασης των κατατιθέμενων δικαιολογητικών
από τους υποψήφιους και την κατάταξή τους. Ο μέγιστος
αριθμός μεταπτυχιακών φοιτητών είναι τριάντα (30).
Το Π.Μ.Σ. απευθύνεται σε πτυχιούχους πανεπιστημιακών Τμημάτων οικονομικής κατεύθυνσης ή ομοειδών
τμημάτων, καθώς επίσης και σε πτυχιούχους τμημάτων
θετικών επιστημών και πολυτεχνικών σχολών. Επίσης
απευθύνεται και σε πτυχιούχους των τμημάτων Τ.Ε.Ι. οικονομικής κατεύθυνσης. Ο τρόπος εισαγωγής πτυχιού-
χων άλλων Τμημάτων, πέραν αυτών που αναφέρονται
παραπάνω, θα εξετάζεται από τη Σ.Ε. η οποία θα εισηγείται την πρότασή της στη Συνέλευση του Τμήματος
για τελική έγκριση.
Οι υποψήφιοι που επιθυμούν να ενταχθούν στο πρόγραμμα υποχρεούνται να καταθέσουν στη Γραμματεία
του Τμήματος Οικονομικών Επιστημών τα κάτωθι απαιτούμενα δικαιολογητικά:
1. Αίτηση.
2. Αντίγραφο πτυχίου με αναλυτική βαθμολογία. Οι τελειόφοιτοι πρέπει να υποβάλουν αναλυτική βαθμολογία
στην οποία θα φαίνεται και ο μέσος όρος βαθμολογίας
των μαθημάτων που έχουν ολοκληρώσει επιτυχώς έως
την ημερομηνία κατάθεσης της αίτησης. Η αποδοχή των
τελειοφοίτων στο Π.Μ.Σ. γίνεται με την αίρεση της απόκτησης πτυχίου μέχρι και την εξεταστική περίοδο του
Σεπτεμβρίου που ακολουθεί.
3. Πιστοποιητικό γνώσης της Αγγλικής Γλώσσας τουλάχιστον επιπέδου B2.
4. Πιστοποιητικό γνώσης της ελληνικής γλώσσας για
αλλοδαπούς φοιτητές (πτυχίο από ελληνικό Πανεπιστήμιο ή πιστοποιητικό ελληνομάθειας).
5. Δύο συστατικές επιστολές από μέλη ΔΕΠ.
Για όσους υποψηφίους έχουν πτυχία από ιδρύματα
της αλλοδαπής, μέλος του προσωπικού της Διεύθυνσης Εκπαίδευσης του Πανεπιστημίου Ιωαννίνων ορίζεται
αρμόδιο για να διαπιστώνει εάν ένα ίδρυμα της αλλοδαπής ή ένας τύπος τίτλου ιδρύματος της αλλοδαπής
είναι αναγνωρισμένα, σύμφωνα με τα προβλεπόμενα
στην παρ. 8.4. του άρθρου 8 του Κανονισμού ΠΜΣ του
Πανεπιστημίου Ιωαννίνων.
Η προκήρυξη για την εισαγωγή των μεταπτυχιακών
φοιτητών στο Π.Μ.Σ. γίνεται από τη Σ.Ε. του Π.Μ.Σ. και
ορίζεται επακριβώς η καταληκτική ημερομηνία υποβολής των αιτήσεων και των απαραίτητων δικαιολογητι-
κών. Η προκήρυξη υπογράφεται από τον Διευθυντή του
Π.Μ.Σ.
Τα κριτήρια επιλογής των υποψηφίων ορίζονται στην
προκήρυξη και περιλαμβάνουν:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 810/02.02.2024
1. Βαθμός πτυχίου (τουλάχιστον 6): Βαρύτητα: 70%.
Η Σ.Ε. του Π.Μ.Σ. δύναται αξιολογήσει και να αποδώσει
βαρύτητα και σε συγκεκριμένα προπτυχιακά μαθήματα
τα οποία θεωρεί απαραίτητα για την επιτυχή παρακολούθηση του Π.Μ.Σ.. Για τους τελειόφοιτους λαμβάνεται
υπόψη ο μέσος όρος των περασμένων μαθημάτων κατά
την ημερομηνία υποβολής της αίτησής τους.
2. Ατομική συνέντευξη (με άριστα το 10): Βαρύτητα:
30%.
3. Γνώση της Αγγλικής γλώσσας τουλάχιστον επιπέδου
B2.
4. Στην τελική κρίση συνυπολογίζονται και οι συστατικές επιστολές από μέλη ΔΕΠ.
Η διαδικασία επιλογής είναι η ακόλουθη:
1. Η Επιτροπή Αξιολόγησης Υποψηφίων καταρτίζει
πλήρη κατάλογο όσων έχουν υποβάλει αίτηση.
2. Απορρίπτει τους υποψηφίους που δεν πληρούν τα
ελάχιστα τυπικά κριτήρια.
3. Καλεί σε συνέντευξη τους υποψήφιους που πληρούν
τα ελάχιστα κριτήρια και τους βαθμολογεί.
4. Ιεραρχεί τους υποψηφίους βάσει της τελικής βαθμολογίας τους και προβαίνει στην τελική επιλογή.
5. Ο τελικός πίνακας των επιτυχόντων και τυχόν επιλαχόντων επικυρώνεται από τη Συνέλευση του Τμήματος
Οικονομικών Επιστημών.
Η Γραμματεία του Τμήματος ειδοποιεί τους επιλεγέντες
υποψηφίους, οι οποίοι είναι υποχρεωμένοι σε εύλογο
χρονικό διάστημα, που προσδιορίζεται από τη Σ.Ε., να
απαντήσουν γραπτώς αν αποδέχονται ή όχι την ένταξή
τους στο Π.Μ.Σ.
Άρθρο 4
Πρόγραμμα Μαθημάτων
Η χρονική διάρκεια φοίτησης για την απονομή του
Δ.Μ.Σ. ορίζεται σε τρία (3) ακαδημαϊκά εξάμηνα. Τα μαθήματα πραγματοποιούνται κατά τη διάρκεια του 1ου
και 2ου εξαμήνου. Κατά τη διάρκεια του 1ου εξαμήνου,
και στις δύο ειδικεύσεις, οι φοιτητές καλούνται να παρακολουθήσουν οκτώ (8) υποχρεωτικά μαθήματα κορ-
μού. Συγκεκριμένα (σε παρένθεση οι πιστωτικές μονάδες
ECTS που αντιστοιχούν σε κάθε μάθημα):
Μακροοικονομική Ι (4 ECTS), Μακροοικονομική II
(4 ECTS), Μικροοικονομική Ι (4 ECTS), Μικροοικονομική II (4 ECTS), Οικονομετρία Ι (4 ECTS), Οικονομετρία II
(4 ECTS), Εφαρμοσμένα Μαθηματικά (4 ECTS), Ερευνητική Μεθοδολογία (2 ECTS).
Κατά τη διάρκεια του 2ου εξαμήνου οι φοιτητές καλούνται να παρακολουθήσουν έξι (6) μαθήματα επιλο-
γής της ειδίκευσης που έχουν επιλέξει. Συγκεκριμένα,
οι φοιτητές της ειδίκευσης «Οικονομετρία και Ανάλυση
Δεδομένων» πρέπει να επιλέξουν έξι (6) συνολικά μαθήματα από τα παρακάτω (σε παρένθεση οι πιστωτικές
μονάδες ECTS που αντιστοιχούν σε κάθε μάθημα):
Μακροοικονομετρία (5 ECTS), Μικροοικονομετρία
(5 ECTS), Υπολογιστικά Οικονομικά (5 ECTS), Υπολογιστικές Μέθοδοι στην Οικονομετρία (5 ECTS), Χρηματο-
οικονομική Οικονομετρία (5 ECTS), Θεωρία Παιγνίων
(5 ECTS), Ευφυείς Μέθοδοι Ποσοτικής Ανάλυσης (5 ECTS),
Πειραματικά Οικονομικά (5 ECTS), Υπολογιστικές Μέθοδοι στα Δυναμικά Οικονομικά (5 ECTS), Στοχαστική
Προσομοίωση (5 ECTS), Επιχειρησιακή Έρευνα και Λήψη
Αποφάσεων (5 ECTS), Μαθηματικά των Χρηματαγορών
(5 ECTS), Ανάλυση Μεγάλων Δεδομένων (5 ECTS), Χρηματοοικονομικές Επενδύσεις (5 ECTS). Οι φοιτητές της
ειδίκευσης «Οικονομετρία και Ανάλυση Δεδομένων» δύναται να επιλέξουν έως και δύο (2) μαθήματα επιλογής
της ειδίκευσης «Οικονομική Ανάλυση και Πολιτική». Οι
φοιτητές της ειδίκευσης «Οικονομική Ανάλυση και Πολιτική» πρέπει να επιλέξουν έξι (6) συνολικά μαθήματα
από τα παρακάτω (σε παρένθεση οι πιστωτικές μονάδες
ECTS που αντιστοιχούν σε κάθε μάθημα):
Διεθνές Εμπόριο (5 ECTS), Οικονομικά της Εργασίας (5
ECTS), Δημόσια Οικονομικά (5 ECTS), Οικονομική Μεγέθυνση (5 ECTS), Ιστορία Οικονομικών Θεωριών (5 ECTS),
Οικονομική Πολιτική (5 ECTS), Οικονομική Ανάπτυξη (5
ECTS), Διεθνείς Νομισματικές Σχέσεις (5 ECTS), Οικονομικά των Ανθρωπίνων Πόρων (5 ECTS), Οικονομικά του Πε-
ριβάλλοντος (5 ECTS), Βιομηχανική Οργάνωση (5 ECTS),
Οικονομικά της Υγείας (5 ECTS), Πολιτική Οικονομία (5
ECTS), Εφαρμοσμένη Οικονομική (5 ECTS), Θεωρία Καταναλωτή (5 ECTS), Εφαρμοσμένη Μικροοικονομική (5
ECTS), Εφαρμοσμένη Οικονομετρία (5 ECTS). Οι φοιτητές
της ειδίκευσης «Οικονομική Ανάλυση και Πολιτική» δύναται να επιλέξουν έως και δύο (2) μαθήματα επιλογής
της ειδίκευσης «Οικονομετρία και Ανάλυση Δεδομένων».
Κατά τη διάρκεια του 3ου  εξαμήνου εκπονείται η
υποχρεωτική μεταπτυχιακή διπλωματική διατριβή.
Η διάρκεια του κάθε μαθήματος είναι έξι (6) διδακτικές
εβδομάδες των τεσσάρων (4) ωρών έκαστη και μία (1)
εβδομάδα εξετάσεων.
Ο αριθμός των προσφερομένων μαθημάτων επιλογής
και για τις δύο (2) ειδικεύσεις καθορίζεται κάθε έτος από
τη Συνέλευση του Τμήματος ανάλογα με τις δυνατότητες
του Τμήματος. Το πρόγραμμα μαθημάτων δύναται να
αναδιαμορφώνεται σε ετήσια βάση με σκοπό την ανανέωση της διδακτέας ύλης, ώστε αυτή να παρακολουθεί
και να ενσωματώνει τις τρέχουσες εξελίξεις στο εκάστοτε
γνωστικό αντικείμενο, αλλά και τη βέλτιστη αξιοποίηση του διαθέσιμου διδακτικού προσωπικού. Η Σ.Ε. συ-
ντάσσει σχέδιο για την τροποποίηση του προγράμματος
σπουδών το οποίο υποβάλει προς έγκριση στη Συνέλευση του Τμήματος. Η ανάθεση της διδασκαλίας των
μαθημάτων του προγράμματος γίνεται πριν την έναρξη
του ακαδημαϊκού έτους από τη Συνέλευση του Τμήματος.
Οι εξετάσεις των μαθημάτων πραγματοποιούνται με
την ολοκλήρωση των μαθημάτων. Συγκεκριμένα υπάρχουν τέσσερις (4) εξεταστικές περίοδοι, διάρκειας έως
δύο (2) εβδομάδων η κάθε μία. Η 1η εξεταστική περίοδος
είναι στο τελευταίο δεκαήμερο του Νοεμβρίου, η 2η στο
τρίτο δεκαήμερο του Ιανουαρίου, η 3η στο τρίτο δεκαήμερο του Μαρτίου και η 4η στο πρώτο δεκαήμερο του
Ιουνίου. Την 1η εβδομάδα κάθε εξεταστικής περιόδου
εξετάζονται μόνο τα μαθήματα του αντίστοιχου χρονικού διαστήματος. Στη 2η εβδομάδα κάθε εξεταστικής
περιόδου πραγματοποιείται η επαναληπτική εξέταση
όσων έχουν αποτύχει σε μάθημα/μαθήματα όπως ορίζεται στο άρθρο 5.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 810/02.02.2024
Άρθρο 5
Διδάσκοντες
Στο Π.Μ.Σ. μπορούν να διδάξουν μέλη ΔΕΠ του Τμήματος Οικονομικών Επιστημών, της Σχολής Οικονομικών
και Διοικητικών Επιστημών του Πανεπιστημίου Ιωαννίνων, καθώς και ομότιμοι καθηγητές και αφυπηρετήσαντα
μέλη ΔΕΠ όπως ορίζει ο νόμος. Πριν την έναρξη κάθε
ακαδημαϊκού έτους η Σ.Ε. καταρτίζει τον κατάλογο των
μαθημάτων που θα διδαχθούν το εν λόγω έτος. Στην
επιλογή προηγούνται τα υπηρετούντα μέλη ΔΕΠ του
Τμήματος και της Σχολής. Στη συνέχεια, και εφόσον δεν
καλυφθούν τα ελάχιστα μαθήματα που προβλέπει ο
Κανονισμός ή η Σ.Ε. κρίνει απαραίτητο για την κάλυψη
συγκεκριμένων μαθημάτων, που δε δύνανται να προσφέρουν τα υπηρετούντα μέλη, μπορούν να απασχολη-
θούν ομότιμοι καθηγητές ή αφυπηρετήσαντα μέλη. Στη
συνέχεια η Σ.Ε. προτείνει στη Συνέλευση του Τμήματος
τους διδάσκοντες. Η τελική ευθύνη για την κατανομή
των μαθημάτων είναι στη Συνέλευση του Τμήματος η
οποία αποφασίζει με απλή πλειοψηφία.
Σε περίπτωση που η Σ.Ε. κρίνει ότι κάποιο μάθημα μπορεί να διδαχτεί από επισκέπτη Καθηγητή εισηγείται στη
Συνέλευση του Τμήματος, σύμφωνα με όσα προβλέπει
ο ισχύων νόμος, την πρόσληψη του εν λόγω επισκέπτη
Καθηγητή σύμφωνα με τις διατάξεις του άρθρου 171 του
ν. 4957/2022. Σε περίπτωση που ο καλούμενος διδάξει
εθελοντικά, χωρίς αμοιβή, αποζημίωση ή άλλη οικονομική απολαβή, πλην των οδοιπορικών του, ορίζεται μια
τριμελής επιτροπή που αξιολογεί το βιογραφικό του προτεινόμενου επισκέπτη Καθηγητή και καταθέτει εισήγηση
στη Συνέλευση του Τμήματος, η οποία αποφασίζει για
τη συμμετοχή του στο Π.Μ.Σ.
Γενικότερα, το διδακτικό έργο των Προγραμμάτων
Μεταπτυχιακών Σπουδών ανατίθεται, κατόπιν απόφασης του αρμόδιου οργάνου του Π.Μ.Σ., στις ακόλουθες
κατηγορίες διδασκόντων εφόσον αυτοί είναι κάτοχοι
διδακτορικού τίτλου σπουδών:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του Πανεπιστημίου Ιωαννίνων ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώ-
τατου Στρατιωτικού Εκπαιδευτικού Ιδρύματος (Α.Σ.Ε.Ι.),
β) ομότιμους Καθηγητές ή αφυπηρετήσαντα μέλη
Δ.Ε.Π. του Τμήματος ή άλλων Τμημάτων του Πανεπιστημίου Ιωαννίνων ή άλλου Α.Ε.Ι.,
γ) εντεταλμένους διδάσκοντες,
δ) επισκέπτες Καθηγητές ή επισκέπτες Ερευνητές,
ε) ερευνητές/τριες και ειδικούς λειτουργικούς επιστήμονες ερευνητικών και τεχνολογικών φορέων του
άρθρου 13Α του ν. 4310/2014 (Α’ 258) ή λοιπών ερευνητικών κέντρων και ινστιτούτων της ημεδαπής ή αλ-
λοδαπής,
στ) επιστήμονες αναγνωρισμένου κύρους, οι οποίοι/ες
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
Κατ’ εξαίρεση, διδάσκοντες/ουσες του Π.Μ.Σ. δύνανται
να είναι επαγγελματίες αναγνωρισμένου κύρους με μεγάλη εμπειρία σε πεδία όπου δεν απαιτείται διδακτορική
διατριβή.
Άρθρο 6
Δομή και διάρκεια του Προγράμματος Σπουδών
Για την απόκτηση του Δ.Μ.Σ. στην «Οικονομική Επιστήμη» πλήρους φοίτησης απαιτούνται 3 ακαδημαϊκά
εξάμηνα. Σε αυτό τον χρόνο συμπεριλαμβάνεται και η
εκπόνηση της μεταπτυχιακής διπλωματικής διατριβής.
H Συνέλευση του Τμήματος δύναται να χορηγήσει αναστολή σπουδών, που δεν υπερβαίνει τα δύο (2) συνεχό-
μενα εξάμηνα, μετά από αίτηση του ενδιαφερομένου
φοιτητή και αν συντρέχουν λόγοι για χορήγηση αναστολής σπουδών, καθώς και παράτασης, η οποία δεν
υπερβαίνει το ήμισυ της κανονικής διάρκειας φοίτησης
του Π.Μ.Σ., σύμφωνα με τις διατάξεις του ν. 4957/2022.
Για την απόκτηση του Δ.Μ.Σ. στην «Οικονομική Επιστήμη» απαιτείται η υποχρεωτική παρακολούθηση και η
επιτυχής εξέταση σε συνολικά δεκατέσσερα (14) μαθήματα διάρκειας έξι (6) διδακτικών εβδομάδων το καθένα,
καθώς και της μεταπτυχιακής διπλωματικής διατριβής.
Το πρόγραμμα δεν προσφέρει τη δυνατότητα μερικής
φοίτησης.
Τα μαθήματα διδάσκονται τέσσερις (4) ώρες ανά εβδομάδα. Την ευθύνη για την αναπλήρωση μαθημάτων που
δεν πραγματοποιήθηκαν λόγω απρόβλεπτων συνθηκών
τη φέρει ο διδάσκων του κάθε μαθήματος, ο οποίος πρέπει να μεριμνήσει για την έγκαιρη αναπλήρωση λαμβά-
νοντας πάντα υπόψη το τρέχον ωρολόγιο πρόγραμμα
μαθημάτων.
Σε περίπτωση που ο διδάσκων είναι επισκέπτης Καθηγητής, οι διαλέξεις του μαθήματος μπορούν να πραγ-
ματοποιηθούν σε μικρότερο χρονικό διάστημα των έξι
(6) εβδομάδων αρκεί ο συνολικός αριθμός ωρών διδασκαλίας να είναι ο ίδιος (24 διδακτικές ώρες) και να κα-
τανέμεται σε τουλάχιστον 5 εργάσιμες μέρες. Σε αυτήν
την περίπτωση απαιτείται η πρότερη σύμφωνη γνώμη
της Συνέλευσης του Τμήματος.
Η εκπαιδευτική διαδικασία δύναται να διεξάγεται με
τη χρήση μεθόδων σύγχρονης εξ αποστάσεως εκπαίδευσης, ακόμη και σε Π.Μ.Σ. που δεν έχουν συμπεριλά-
βει τη δυνατότητα αυτή στην απόφαση ίδρυσής τους,
αποκλειστικά στις ακόλουθες περιπτώσεις: - σε ανωτέρα
βία ή έκτακτες συνθήκες, όπου δεν καθίσταται δυνατή η
δια ζώσης διεξαγωγή της εκπαιδευτικής διαδικασίας ή
η χρήση των υποδομών του Πανεπιστημίου Ιωαννίνων
για τη διεξαγωγή των εκπαιδευτικών, ερευνητικών και
λοιπών δραστηριοτήτων του, - οργάνωσης μαθημάτων
εμβάθυνσης και φροντιστηριακών ασκήσεων, πέραν των
υποχρεωτικών ωρών διδακτικού έργου ανά μάθημα.
Ο τρόπος αξιολόγησης των επιδόσεων των μεταπτυχιακών φοιτητών καθορίζεται από τον εκάστοτε διδά-
σκοντα και ανακοινώνεται στους φοιτητές κατά την 1η
εβδομάδα μαθημάτων. Πέρα από την τελική εξέταση,
ενθαρρύνεται η χρήση επιπρόσθετων τρόπων αξιολόγησης (ερευνητικές εργασίες, βαθμολόγηση συμμετοχής
κ.λπ.). Η βαθμολόγηση γίνεται στην κλίμακα μηδέν (0)
έως δέκα (10) με άριστα το δέκα και οι βαθμοί εκφράζονται μέχρι και το πρώτο δεκαδικό ψηφίο. Η ολοκλήρωση
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 810/02.02.2024
ενός μαθήματος θεωρείται επιτυχής αν ο φοιτητής λάβει
συνολικό βαθμό μεγαλύτερο ή ίσο του πέντε (5).
Η εκπόνηση εργασιών στο πλαίσιο των μαθημάτων,
εφόσον αυτές είναι υποχρεωτικές, γίνεται κατά τη διάρκεια των έξι (6) εβδομάδων και οι εξετάσεις σε όλα
τα μαθήματα πραγματοποιούνται σε κοινά προκαθορισμένο χρονικό διάστημα. Σε περίπτωση που το μάθημα
διδαχθεί σε διάστημα μικρότερο των έξι (6) εβδομάδων,
οι εργασίες, εφόσον είναι υποχρεωτικές, γίνονται μέσα
σε περίοδο έξι (6) εβδομάδων και αποστέλλονται στο
διδάσκοντα για τη βαθμολόγησή τους.
Την περίοδο του Σεπτεμβρίου - Οκτωβρίου, και πριν
την έναρξη των μαθημάτων του 1ου εξαμήνου και ανάλογα με την κρίση της Σ.Ε. και τους πόρους του Τμήματος,
μπορούν να πραγματοποιηθούν προπαρασκευαστικά
μαθήματα διάρκειας μίας (1) εβδομάδας στη μικροοικονομική, μακροοικονομική και μαθηματικά.
Για να διδαχτεί ένα συγκεκριμένο μάθημα επιλογής,
πρέπει αυτό να δηλωθεί από τουλάχιστον τέσσερις (4)
φοιτητές. Σε αντίθετη περίπτωση το μάθημα δεν προσφέρεται, εκτός και αν ο συγκεκριμένος διδάσκων επι-
θυμεί να το διδάξει και με λιγότερα άτομα.
Σε περίπτωση αποτυχίας έστω και σε ένα (1) μάθημα
στις επαναληπτικές εξετάσεις, ο/η φοιτητής/τρια διαγράφεται από το Π.Μ.Σ.
Οι μεταπτυχιακοί φοιτητές μπορούν να εκπονούν τη
μεταπτυχιακή διπλωματική τους διατριβή το 3ο ακαδημαϊκό εξάμηνο εφόσον έχουν ολοκληρώσει επιτυχώς
όλα τα μαθήματα του 1ου και 2ου εξαμήνου. Πιο συγκεκριμένα:
1. Οι φοιτητές επιλέγουν με αίτησή τους το θέμα της
μεταπτυχιακής διπλωματικής διατριβής και προτείνουν
επιβλέποντα. Τα θέματα των μεταπτυχιακών διπλωματικών διατριβών πρέπει να εντάσσονται στο γνωστικό
πεδίο των διδασκομένων αντικειμένων καθώς και στα
ερευνητικά ενδιαφέροντα των διδασκόντων στο Π.Μ.Σ..
Οι φοιτητές μπορούν να επιλέξουν ανάμεσα σε μία
εμπειρική έρευνα ή σε μία ανάπτυξη ενός θεωρητικού
υποδείγματος. Σε όλες τις περιπτώσεις η μεταπτυχιακή
διπλωματική διατριβή πρέπει να διακρίνεται για την επιστημονική της αρτιότητα.
2. Η κατανομή των μεταπτυχιακών διπλωματικών
διατριβών ανά διδάσκοντα και η επιλογή του θέματος
γίνεται εντός του Ιουνίου κάθε έτους. Η περίοδος κατάθεσης του θέματος για την εκπόνηση της μεταπτυχιακής
διπλωματικής διατριβής καθορίζεται από τη Σ.Ε.
3. Η μεταπτυχιακή διπλωματική διατριβή ολοκληρώνεται τον Ιανουάριο του επόμενου ακαδημαϊκού έτους.
Οι παρουσιάσεις των μεταπτυχιακών διπλωματικών
διατριβών γίνονται στο τέλος του 3ου εξαμήνου σε
προκαθορισμένες από τη Σ.Ε. ημερομηνίες. Δύναται η
παράταση ενός (1) έτους για την υποβολή της εργασίας
όταν συντρέχουν λόγοι ανωτέρας βίας ή λόγοι υγείας.
4. H υποστήριξη της μεταπτυχιακής διπλωματικής
διατριβής είναι δημόσια και αξιολογείται από τριμελή
επιτροπή που αποτελείται από τον επιβλέποντα και δυο
μέλη ΔΕΠ του Τμήματος.
5. Η δομή της μεταπτυχιακής διπλωματικής διατριβής
(αριθμός λέξεων κ.λπ.) προσδιορίζεται από τη Σ.Ε.
6. Η μεταπτυχιακή διπλωματική διατριβή αντιστοιχεί
σε 30 ECTS.
7. Η μεταπτυχιακή διπλωματική διατριβή αξιολογείται ως απορριπτέα ή αποδεκτή με βαθμό από ένα (1)
έως δέκα (10). Σε περίπτωση που η διατριβή κριθεί ως
απορριπτέα, τότε η τριμελής επιτροπή εξέτασης δύναται να την αναπέμψει με απόφασή της για διορθώσεις ή
επεξηγήσεις οι οποίες θα πρέπει να ολοκληρωθούν σε
διάστημα ενός (1) μηνός, στο τέλος του οποίου πρέπει να
γίνει εκ νέου η παρουσίαση της μεταπτυχιακής διπλωματικής διατριβής. Αν η διατριβή κριθεί εκ νέου απορριπτέα
τότε δεν απονέμεται ο τίτλος του Δ.Μ.Σ. Επιπλέον, σε περίπτωση που η μεταπτυχιακή διπλωματική διατριβή δεν
υποβληθεί εντός χρονικού διαστήματος ενός (1) έτους,
ο/η φοιτητής/τρια διαγράφεται από το Π.Μ.Σ.
8. Ο μέγιστος αριθμός μεταπτυχιακών διπλωματικών
διατριβών που μπορεί να αναλάβει ο κάθε επιβλέπων
καθηγητής είναι τρεις (3).
9. Μεταπτυχιακή διπλωματική διατριβή μπορεί να
επιβλέψει οποιοδήποτε μέλος ΔΕΠ του τμήματος ή/και
διδάσκοντες/ουσες του Π.Μ.Σ. υπό την προϋπόθεση
ότι είναι κάτοχοι διδακτορικού διπλώματος, σύμφωνα
με το άρθρο 7 παρ. 1 του Κανονισμού Προγραμμάτων
Μεταπτυχιακών Σπουδών του Πανεπιστημίου Ιωαννίνων
(Β’ 4942/2023). Με απόφαση του αρμοδίου οργάνου του
Π.Μ.Σ. δύναται να ανατίθεται η επίβλεψη Μεταπτυχιακών Διπλωματικών Διατριβών και σε μέλη Δ.Ε.Π., Ε.Ε.Π.
και Ε.ΔΙ.Π. του Τμήματος ή των συνεργαζόμενων Τμημάτων ή σε μόνιμα μέλη των συνεργαζόμενων ερευνητικών
φορέων της ημεδαπής ή αλλοδαπής που συμμετέχουν
στην οργάνωση του Π.Μ.Σ. και δεν έχουν αναλάβει διδακτικό έργο στο Π.Μ.Σ. με την προϋπόθεση ότι είναι
κάτοχοι διδακτορικού διπλώματος και έχουν συναφές
γνωστικό αντικείμενο.
10. Η Σ.Ε. λαμβάνει μέριμνα για τον συντονισμό και
την ομοιομορφία βαθμολόγησης των μεταπτυχιακών
διπλωματικών διατριβών.
Ο βαθμός του Διπλώματος υπολογίζεται ως το άθροισμα των γινομένων του βαθμού κάθε μαθήματος επί τα
αντίστοιχα ECTS, διαιρούμενο με το σύνολο των ECTS.
Στην έννοια του μαθήματος περιλαμβάνεται κάθε είδους
ερευνητική και εκπαιδευτική δραστηριότητα, στην οποία
αποδίδονται μονάδες ECTS.
Το πτυχίο συνοδεύεται και από παράρτημα διπλώματος όπως ορίζει η ισχύουσα νομοθεσία. Η απονομή των
Δ.Μ.Σ. γίνεται στις καθορισμένες τελετές ορκωμοσίας
του Τμήματος Οικονομικών Σπουδών σύμφωνα με τον
Kανονισμό του Πανεπιστημίου Ιωαννίνων.
Άρθρο 7
Υποχρεώσεις και Δικαιώματα
Μεταπτυχιακών Φοιτητών
Οι μεταπτυχιακοί φοιτητές είναι υποχρεωμένοι να
παρευρίσκονται στο Τμήμα καθ’ όλη τη διάρκεια του
μεταπτυχιακού προγράμματος και να παρακολουθούν
ανελλιπώς τις παραδόσεις, τα εργαστήρια, τα σεμινάρια και τις άλλες δραστηριότητες που προβλέπονται
για κάθε μάθημα. Οι μεταπτυχιακοί φοιτητές είναι υποχρεωμένοι να συμμετέχουν επικουρικά στη διενέργεια
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 810/02.02.2024
φροντιστηριακών ασκήσεων, εφόσον τους ανατεθεί από
τη Συνέλευση του Τμήματος, καθώς και να συμμετέχουν
στις επιτηρήσεις εξετάσεων προπτυχιακών μαθημάτων
κατά τη διάρκεια της φοίτησής τους.
Το όριο απουσιών που δικαιούται ο κάθε μεταπτυχιακός φοιτητής είναι μια (1) ανά μάθημα και μέχρι τρεις (3)
στο σύνολο των μαθημάτων του 1ου τριμήνου του 1ου
εξαμήνου, τέσσερις (4) στο σύνολο των μαθημάτων του
2ου τριμήνου του 1ου εξαμήνου και μέχρι τρεις (3) στο
σύνολο των μαθημάτων του 2ου εξαμήνου.
Σε περίπτωση που ο φοιτητής δεν προσέρχεται κανονικά στα μαθήματά του, η Σ.Ε. εξετάζει την περίπτωσή του
και εισηγείται στη Συνέλευση του Τμήματος που αποφασίζει, είτε την παραμονή του στο Π.Μ.Σ. υπό προϋποθέ-
σεις είτε την αποβολή του.
Η Σ.Ε. εξετάζει και εισηγείται στη Συνέλευση του Τμήματος για περιπτώσεις μεταπτυχιακών φοιτητών που
δεν εκπληρώνουν τις υποχρεώσεις τους όπως αναφέρονται στο παρόν άρθρο. Η Συνέλευση του Τμήματος είναι
υπεύθυνη για την τελική εκτίμηση και λήψη αποφάσεων
για τον πειθαρχικό έλεγχο και επιβολή ποινών.
Οι μεταπτυχιακοί/ές φοιτητές και φοιτήτριες έχουν
όλα τα δικαιώματα και τις παροχές που προβλέπονται
και για τους φοιτητές του πρώτου κύκλου σπουδών,
έως και τη λήξη τυχόν χορηγηθείσας παράτασης φοίτησης, πλην του δικαιώματος παροχής δωρεάν διδα-
κτικών συγγραμμάτων. Το Ίδρυμα εξασφαλίζει στους
φοιτητές και φοιτήτριες με αναπηρία ή/και ειδικές
εκπαιδευτικές ανάγκες προσβασιμότητα στα προτεινόμενα συγγράμματα και τη διδασκαλία (https://
socialsupport.unit.uoi.gr/) και εφαρμόζει ειδικό πρωτόκολλο εφαρμογής των μεθόδων αξιολόγησης σύμ-
φωνα με τις οδηγίες της Μονάδας Ισότιμης Πρόσβασης
του Ιδρύματος.
Το Γραφείο Δομής Απασχόλησης και Σταδιοδρομίας
(ΔΑΣΤΑ) του Πανεπιστημίου Ιωαννίνων παρέχει συμβουλευτική υποστήριξη φοιτητών/τριών σε θέματα
σπουδών και επαγγελματικής αποκατάστασης (http://
dasta.uoi.gr).
Άρθρο 8
Υποχρεώσεις Διδασκόντων
Ο υπεύθυνος για τη διδασκαλία μαθήματος στο Π.Μ.Σ.
οφείλει:
1. Να τηρεί πιστά και επακριβώς το πρόγραμμα και το
ωράριο των παραδόσεων του μαθήματος,
2. να καθορίζει το περιεχόμενο του μεταπτυχιακού
μαθήματος και να παραδίδει στη Γραμματεία για αρχειοθέτηση και στη Σ.Ε.: α) σύντομη περιγραφή του μαθήμα-
τος, β) προτεινόμενη βιβλιογραφία, γ) συμπληρωματικό
υλικό προς μελέτη,
3. να ενημερώνει τους φοιτητές στην πρώτη διάλεξη
για το ακριβές περιεχόμενο των διαλέξεών του, την ύλη
που θα διδάξει, τη βιβλιογραφία που θα χρησιμοποιήσει,
καθώς επίσης και για τον τρόπο εξέτασής τους,
4. να μεριμνά για την ανάρτηση των παραπάνω πληροφοριών στην ιστοσελίδα του Τμήματος ή του ΠΜΣ ή
στο e-course, για την καλύτερη ενημέρωση των μεταπτυχιακών φοιτητών/τριών,
5. να τηρεί τουλάχιστον δύο ώρες γραφείου την εβδομάδα για επικοινωνία με τους φοιτητές για θέματα που
άπτονται των σπουδών τους και του διδασκόμενου μαθήματος,
6. να επιβλέπει έως και τρεις (3) διπλωματικές διατριβές εφόσον αυτές του ανατεθούν από τη Σ.Ε.
Άρθρο 9
Αξιολόγηση Μαθημάτων
και Διδασκόντων στο Π.Μ.Σ.
Οι μεταπτυχιακοί φοιτητές υποχρεούνται στο τέλος
κάθε εξαμήνου να αξιολογούν τα μαθήματα που διδάχθηκαν στη βάση συγκεκριμένου ερωτηματολογίου. Το
σχετικό ερωτηματολόγιο αφορά στο περιεχόμενο του
μαθήματος, στον τρόπο διδασκαλίας του, στο βαθμό
συσχέτισής του με την πράξη και στις αρχές και στη φιλοσοφία του μεταπτυχιακού προγράμματος.
Η αξιολόγηση του διδάσκοντα από τους μεταπτυχιακούς
φοιτητές γίνεται με κριτήρια τις γνώσεις και την ικανότητα
μετάδοσής του στους φοιτητές, την προετοιμασία του, τη
χρησιμοποίηση της πλέον σύγχρονης διεθνώς καθιερωμένης - για υψηλού επιπέδου μεταπτυχιακές σπουδές - βιβλι-
ογραφίας, την προθυμία του να απαντά σε ερωτήσεις, την
έγκαιρη βαθμολόγηση και επιστροφή εργασιών και γραπτών εξετάσεων, και την τήρηση των ωρών διδασκαλίας
του μαθήματος και των ωρών γραφείου. Η ανάλυση των
ερωτηματολογίων αξιολόγησης γίνεται από τη ΜΟΔΙΠ του
Πανεπιστημίου Ιωαννίνων. Τα αποτελέσματα παραδίδονται στην ΟΜΕΑ του Τμήματος η οποία είναι υπεύθυνη για
την ενημέρωση του κάθε διδάσκοντα σχετικά με τα αποτελέσματα της αξιολόγησής του. Στις περιπτώσεις όπου
διαπιστώνονται σοβαρά παράπονα φοιτητών, η Σ.Ε. έχει
την υποχρέωση να εξετάσει τη σοβαρότητα του θέματος
και να συζητήσει τόσο με τους φοιτητές όσο και με το διδάσκοντα το εν λόγω θέμα και να προτείνει λύσεις για τη
θεραπεία των προβλημάτων που έχουν διαπιστωθεί. Η Σ.Ε.
έχει το δικαίωμα να ζητήσει, στο πλαίσιο της Συνέλευσης
του Τμήματος, τη διακοπή διδασκαλίας του μαθήματος
από τον συγκεκριμένο διδάσκοντα.
Άρθρο 10
Θέματα διοικητικής, τεχνικής
και οικονομικής υποστήριξης
Η διοικητική και τεχνική υποστήριξη του μεταπτυχιακού προγράμματος είναι ευθύνη του διοικητικού και τε-
χνικού προσωπικού του Τμήματος Οικονομικών Επιστημών. Η Σ.Ε. λαμβάνει μέριμνα για την εύρυθμη λειτουργία
του μεταπτυχιακού προγράμματος. Η Συνέλευση του
Τμήματος είναι υπεύθυνη για την κατανομή του προϋπολογισμού του Τμήματος σε δράσεις που απαιτούνται
για την εύρυθμη λειτουργία του μεταπτυχιακού.
Άρθρο 11
Αναθεώρηση του Κανονισμού
Μεταπτυχιακών Σπουδών
Ο Κανονισμός Μεταπτυχιακών Σπουδών μπορεί να
αναθεωρείται όποτε κρίνεται αναγκαίο είτε στο σύνολό
του είτε κατ’ άρθρο, ύστερα από απόφαση των αρμοδίων
οργάνων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 810/02.02.2024
Άρθρο 12
Μεταβατικές διατάξεις στον Κανονισμό
Οι φοιτητές που πραγματοποίησαν την εγγραφή τους
και άρχισαν τη φοίτησή τους στο Π.Μ.Σ. μέχρι και το ακαδημαϊκό έτος 2022-2023 συνεχίζουν και ολοκληρώνουν
το Πρόγραμμα, σύμφωνα με τις ισχύουσες διατάξεις.
Η λειτουργία του Π.Μ.Σ. «Οικονομική Επιστήμη» διέπεται από τις ρυθμίσεις του παρόντος Κανονισμού, του
Κανονισμού Προγραμμάτων Μεταπτυχιακών Σπουδών
του Πανεπιστημίου Ιωαννίνων και της ισχύουσας νομοθεσίας.
Όσα θέματα δεν ρυθμίζονται από τον παρόντα Κανονισμό του Π.Μ.Σ., ρυθμίζονται από τον Κανονισμό
Προγραμμάτων Μεταπτυχιακών Σπουδών του Πανεπιστημίου Ιωαννίνων και με απόφαση της Συνέλευσης
του Τμήματος, ύστερα από εισήγηση της Σ.Ε. του Π.Μ.Σ.
Η απόφαση αυτή να δημοσιευθεί στην Εφημερίδα της
Κυβερνήσεως.
Ιωάννινα, 29 Ιανουαρίου 2024
Η Πρύτανης
ΑΝΝΑ ΜΠΑΤΙΣΤΑΤΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 810/02.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240200810.pdf | Tokens: 47363]